iraklixyz/georgian-wikipedia-cleaned huggingface dataset:
ცოფიანი ძაღლი და გლორი

} ) - 1993 წლის ამერიკული კრიმინალური კომედია, გადაღებული რეჟისორ ჯონ მაკნოტონის მიერ. მთავარ როლებში რობერტ დე ნირო, ბილი მიურეი და უმა თურმანი

სიუჟეტი
ფილმის მთავარი გმირი უეინ დობი (რობერტ დე ნირო) პოლიციაში მუშაობს. იგი ფოტოგრაფია, არ დასდევს დამნაშავეებს და ჩხუბიც არ შეუძლია, ამიტომაც მეგობრები ხუმრობით ცოფიან ძაღლს ეძახიან. ერთხელ ღამე შემთხვევის ადგილზე მივა, ფოტოებს გადაიღებს და იმავე უბანში მაღაზიაში გაისეირნებს. იქ ერთ ბანდიტს, ადგილობრივი მაფიოზი ფრენკ მილო ბილი მიურეი ყავს მძევლად აყვანილი. უეინი გააგდებს ბანდიტს და პოლიციაში დარეკავს, ამასობაში ფრენკ მილოც გაუჩინარდება.

მეორე დღეს უეინს ბარში დიდი კაცი ჰაროლდი დაადგება, ეტყვის რომ მისმა ბოსმა და კლუბ „კამიკაძეში“ დაპატიჟა. ადგილზე მისული პოლიციელი აღმოაჩენს რომ მისი გადარჩენილი უბნის მაფიოზი ფრენკ მილოა, რომელიც მადლობა გადაუხდის და ერთი კვირით თავისი ბარის მიმტანს გლორიას (უმა თურმანს) გაუგზავნის. გლორია თავისი ძმის ვალის გამო იძულებულია მილოსთან იმუშაოს და ყველაფერი შეასრულოს. უეინს გოგოს უკან დაბრუნება სურს, მაგრამ გლორია თხოვს რომ დაიტოვოს, თორემ ფრენკი ვალს გაუზრდის.

უეინის მეზობელი ზორბა პოლიციელი ცოლს ცემს, დობი შეეცდება მის შეჩერებას, მაგრამ არაფერი გამოუვა და მეგობარ მაიკს ეტყვის, რომელიც მოძალადეს გააგდებს. „თუ არ გაქვს სიმამამცე, პატივიც არ გექნება“ - დაარიგებს მეგობარს და უეინიც შეიცვლება.

ერთი კვირის მანძილზე ის და გლორია ერთად დროს ატარებენ, დაუახლოვდებიან ერთმანეთს და შეუყვარდებათ. ფრენკი უეინს განყოფილებაში დაადგება, სადაც როგორც ჩანს შინაურულად გრძნობს თავს. შეახსნებს რომ ორშაბათს გოგოს წასაყვანად უნდა მივიდეს. უეინს კი გლორია შეუყვარდა და დაბრუნებას არ აპირებს.

ორშაბათს მაფიოზი თავის ხალხთან ერთად სახლში მიადგება უეინს, გლორიას წასაყვანად. დიდი ჰაროლდი პოლიციელის სახლში შეიპარება, მაგრამ იქ მაიკი დახვდება და იჩხუბებენ. მაფიოზი გოგოს სანაცვლოდ 40 ათასს მოსთხოვს, რადგანაც 75 ათასი აქვს ვალი, მაგრამ როგორც მეგობარს დაუკლებს. სამ დღეს მისცემს ვადას და წავა. უეინი მხოლოდ 23,5 ათასს შეაგროვებს და დათქმულ დროს ფრენკს დაელდოება.

სამი დღის შემდეგ მაფიოზი თავის გორილებთან ერთად დაადგება და პოლიციელს წაყვანას დაუპირებს. ამ დროს უეინის მეგობრები მაიკის მეთაურობით მოვლენ და მაფიოზის გორილებს დაადგებიან. ფრენკი აუხსნის რომ ასე არაფერი გამოუვათ, გოგოს თავს არასოდეს დაანებებს და მაინც წაართმევს. უეინი ორთაბრძოლას შესთავაზებს, ჯერ მაფიოზი მოერევა, შემდეგ კი პოლიციელი. ჩხუბისას გლორია მოირბენს და ეტყვის რომ წაყვება ფრენკს, ოღონდ უეინს თავი დაანებოს. ფრენკი გადაწყვეტს რომ გლორია დარჩეს პოლიციელთან და სამუდამოდ თავს დაანებებს.

მსახიობები
ჯილდოები
}
დედა! (ფილმი)

დედა! (ინგლ. !) — 2017 წლის ამერიკული ფსიქოლოგიური საშინელებათა ფილმი, რომლის ავტორი და რეჟისორია დარენ არონოფსკი. ფილმში მთავარ როლებს ასრულებენ ჯენიფერ ლოურენსი, ხავიერ ბარდემი, ედ ჰარისი და მიშელ ფაიფერი. ფილმის სიუჟეტი მიჰყვება ახალგაზრდა ქალის ისტორიას, რომლის მეუღლესთან ერთად მშვიდ ცხოვრებას სოფლის სახლში იდუმალი წყვილის ჩამოსვლა არღვევს.

დედა! შეირჩა ოქროს ლომისთვის ვენეციის 74-ე საერთაშორისო კინოფესტივალზე და მისი პრემიერა შედგა 2017 წლის 5 სექტემბერს. მისი პრემიერა შეერთებულ შტატებში 2017 წლის 15 სექტემბერს, - ის მიერ და მთელი მსოფლიოს მასშტაბით 44 მილიონ დოლარზე მეტი გამოიმუშავა, 30 მილიონი დოლარის ბიუჯეტისგან. მიუხედავად იმისა, რომ ფილმმა კრიტიკოსების მხრიდან ზოგადად დადებითი შეფასება მიიღო, მისმა ბიბლიურმა ალეგორიებმა და ძალადობის ასახვამ დაპირისპირება გამოიწვია.

წარმოება
განვითარება
2014 წლის ნოეს შემდეგ, არონოფსკიმ დაიწყო მუშაობა საბავშვო ფილმზე. ამ პროცესის დროს, მას გაუჩნდა ახალი იდეა, რაც დედა!-ს წარმოების წინაპირობა გახდა. მან მომავალი ფილმის სცენარი ხუთ დღეში დაწერა. ფილმში გამოყენებულია ოცნება-ლოგიკური თხრობა, რომლის შესახებაც არონოფსკიმ აღნიშნა,„თუკი მის ამოხსნას შეეცდებით, ის ეტაპ-ეტაპ ამოიხსნება” და ეს „ფსიქოლოგიურად გამაგიჟებელია. ზედმეტად არ უნდა ეცადოთ რომ ამოხსნათ.”

მსახიობთა შერჩევა
როგორც ცნობილია, ჯენიფერ ლოურენსი მოლაპარაკებებს აწარმოებდა ჯერ კიდევ 2015 წლის ოქტომბერში ფილმში მონაწილეობის მისაღებად. 2016 წლის იანვრისთვის ხავიერ ბარდემი მოლაპარაკებები დაიწყოხავიერ ბარდემთან 2016 წლის მარტში ცნობილი გახდა, რომ კრისტენ ვიიგი ასევე მიიღებდა მონაწილეობას ფილმში.

გადაღებები
ფილმის გადაღებები დაიწყო 13 ივნისს, 2016 წელს, და დასრულდა, 28 აგვისტოს, 2016 წელს.  ძირითადი გადაღებების დაწყებამდე, მსახიობები სამი თვის განმავლობაში ემზადებოდნენ როლისთვის. არონოფსკიმ თქვა, რომ ლოურენსმა „ვერ გაიცნო პერსონაჟი მანამ, სანამ გადაღებები არ დავიწყეთ".

მუსიკა
დედა! არონოფსკის პირველი ფილმია, სადაც კომპოზიტორი კლინტ მანსელი არ იღებს მონაწილეობას. თავდაპირველად ფილმის მუსიკალურ გაფორმებაზე ჯოჰან ჯოჰანსონი მუშაობდა, მაგრამ 90 წუთიანი მუსიკის ნახვის შემდეგ არონოფსკი და ჯოჰანსონი შეთანხმდნენ, რომ მას ფილმში არ გამოიყენებდნენ. საბოლოოდ, მათ მუსიკაზე ხელმეორედ დაიწყეს მუშაობა და ჯოჰანსონს კრეგ ჰენიგანი შეუერთდა ხმის დიზაინერმა.

ფილმის დასასრულს მასში წარმოდგენილია სკიტერ დეივისის მუსიკის „ “-ის პატი სმითის განახლებული ვერსია.

ფილმის გამოსვლა
თავდაპირველად ფილმის პრემიერა დაგეგმილი იყო 2017 წლის 13 ოქტომბერს, მაგრამ ის 15 სექტემბრამდე გადმოიტანეს.

ფილმს მსოფლიო პრემიერა ჰქონდა ვენეციის 74-ე საერთაშორისო კინოფესტივალზე, სადაც იგი შეარჩიეს ოქროს ლომის კანდიდატად. ფილმის პრემიერა შედგა ლონდონში 2017 წლის 6 სექტემბერს. ის ასევე გამოჩნდა ტორონტოს 2017 წლის საერთაშორისო კინოფესტივალზე.

2017 წლის 7 აგვისტოს გამოვიდა ფილმის პირველი ოფიციალური თრეილერი.

გამოხმაურება
შემოსავლები
დედა!-ს შემოსავალმა აშშ-სა და კანადაში 17.8 მილიონი აშშ დოლარი შეადგინა, მსოფლიოს სხვა ტერიტორიებზე კი 26.7 მილიონი აშშ დოლარი. ფილმის მთლიანმა შემოსავალმა 44.5 მილიონი აშშ დოლარი შეადგინა, ხოლო მისი ბიუჯეტი 30 მილიონი დოლარი იყო.
და ვინჩის კოდი (ფილმი)

და ვინჩის კოდი (ინგლ. ) — 2006 წლის ამერიკული თრილერის ჟანრის ფილმი, რომლის რეჟისორია რონ ჰოვარდი, სცენარის ავტორი აკივა გოლდსმანი და დაფუძნებულია დენ ბრაუნის 2003 წლის ყველაზე გაყიდვად ამავე სახელწოდების რომანზე. რობერტ ლენგდონის ფილმების სერიაში ის პირველი ფილმია. მაში მთავარ როლებს ასრულებენ: ტომ ჰენქსი, ოდრი ტატოუ, სერ იან იან მაკკელენი, ალფრედ მოლინა, იურგენ პროხნოუ, ჟან რენო და პოლ ბეთანი. ფილმში ჰარვარდის უნივერსიტეტის რელიგიური სიმბოლოების პროფესორი რობერტ ლენგდონი არის მთავარი ეჭვმიტანილი ლუვრის კურატორის, ჟაკ სონიერის სასტიკ და უჩვეულო მკვლელობაში. გარდაცვლილის სხეულზე პოლიცია საიდუმლო ნიშნებს აღმოაჩენს და გამოძიებას დაიყებს. ლენგდონი გაიქცევა პოლიციას კრიპტოლოგის, სოფი ნევეუს დახმარებით , რომელთან ერთადაც წმინდა გრაალის საიდუმლოების გამოძიებას იწყებს. ცნობილი გრაალის შემსწავლელი ბრიტანელი ისტორიკოსი სერ ლი თიბინგი მათ ეტყვის, რომ გრაალის საიდუმლოება კოდირებულია ლეონარდო და ვინჩის ნახატში, „საიდუმლო სერობა“.

ფილმმა პრემიერის კვირაში 224 მილიონი აშშ დოლარი გამოიმუშავა, საერთო ჯამში კი მისმა შემოსავალმა 760 მილიონი დოლარი შეადგინა მთელი მსოფლიოს მასშტაბით. და ვინჩის კოდი 2006 წლის მეორე ყველაზე მაღალშემოსავლიანი ფილმი და ასევე ჰოვარდის ყველაზე შემოსავლიანი ფილმი გახდა. ამასთან, ფილმმა კრიტიკოსების მხრიდან ზოგადად უარყოფითი შეფასებები მიიღო. ფილმს აქვს ორნაწილიანი გაგრძელება: ანგელოზები და დემონები და ინფერნო (2016).

წარმოება
განვითარება
ფილმის უფლებები შეიძინა დენ ბრაუნმა 6 მილიონ დოლარად.

ადგილმდებარეობა
ლუვრმა ფილმის შემქმნელებს მისცა ნებართვა, გადაეღოთ შესაბამისი სცენები მათ შენობაში. გადაღების დროს გამოიყენეს მონა ლიზას რეპლიკა, რადგან გადამღებ ჯგუფს ნება არ დართეს, რომ რეალურ მონა ლიზასთან ემუშავათ.ვესტმინსტერის სააბატომ უარყო ის განცხადება, რომლის თანახმადაც გადაღებები მათ ტაძარში შედგა. ასევე მოიქცა სენ-სულპისის ეკლესიაც. ამის ნაცვლად, ვესტმინსტერის სააბატოს სცენები გადაიღეს ლინკოლნისა და ვინჩესტერის საკათედრო ტაძარში, რომლებიც ორივე ინგლისის ეკლესიას ეკუთვნის.

ცენზურა
ფილმი აკრძალული იყო ზოგიერთ ქვეყანაში, მათ შორის, სირიაში, ბელარუსსა და ლიბანში. იორდანიაში ხელისუფლებამ აკრძალა ფილმი იმის მტკიცებით, რომ იგი „ლახავს მეხსიერებას ქრისტიანული და ისლამური მოღვაწეებისა და ეწინააღმდეგება ბიბლიასა და ყურანში დაწერილ ჭეშმარიტებას იესოს შესახებ“. ირანში ის აიკრძალა მუსლიმებისა და ქრისტიანი უმცირესობების პროტესტის გამო.

გაგრძელებები
ანგელოზები და დემონები
სცენარისტმა აკივა გოლდსმანმა, იურული პარკის სცენარისტის დევიდ კოპის დახმარებით, ანგელოზები და დემონები შექმნა, რომლის რეჟისორი ასევე ჰოვარდი იყო. ქრონოლოგიურად, ისტორია ვითარდება. ამასთან, კინემატოგრაფებმა კვლავ განაგრძეს მის გაგრძელებაზე მუშაობა. ჰენქსი ამ ნაწილშიც ასრულებს როლს. ფილმი გამოვიდა 2009 წელს და მან და ვინჩის კოდთან შედარებით უკეთესი შეფასებები მიიღო.

ინფერნო
 –მა ფილმის ადაპტაცია შექმნა ინფერნოზე, რობერტ ლენგდონის სერიის მეოთხე წიგნზე დაყრდობით, რომელიც გამოვიდა 2016 წლის ოქტომბერში. ჰოვარდი ამჯერადაც რეჟისორად მუშაობდა ფილმზე. გადაღებები დაიწყო 2015 წლის 27 აპრილს, იტალიაში, ვენეციაში და დასრულდა 2015 წლის 21 ივლისს. 2014 წლის 2 დეკემბერს ფელისიტი ჯოუნზთან დაიწყო მოლაპარაკებები ფილმში მონაწილეობის მიზნით.
ალისონ ტოლმანი

ალისონ კარა ტოლმანი (; დ. 18 ნოემბერი, 1981 წელი, ჰარისის ოლქი, ტეხასი, აშშ) - ამერიკელი მსახიობი. იგი ყველაზე მეტად ცნობილია მოლი სოლვერსონის როლით სატელევიზიო სერიალ - ს პირველ სეზონში, რითაც მიიღო ემის ჯილდოს და ოქროს გლობუსის ნომინაციები.

ადრეული ცხოვრება
ალისონ კარა ტოლმანი დაიბადა ჰარისის ოლქში, ტეხასის შტატში, ვალერი (კლოჰესი) და დევის ნიკოლს ტოლმანის ქალიშვილი. მისი ოჯახი ინგლისში გადავიდა, მაშინ როდესაც ის რამდენიმე თვის იყო და ისინი დარჩნენ იქ ოთხ წლამდე. ალისონმა და მისმა ოჯახმა შემდეგი ხუთი წელი გაატარა ოკლაჰომაში და დასავლეთ ტეხასში, სანამ ტეხასში - ში გადავიდოდა. ალისონმა მსახიობობის კლასების გავლა 10 წლის ასაკში დაიწყო ფორტ ბენდ თემის თეატრში. იგი სწავლობდა კლემენტის საშუალო სკოლაში, რომელიც მან დაამთავრა 2000 წელს. ალისონმა დაამთავრა ბეილორის უნივერსიტეტი სამხატვრო ბაკალავრის სპეციალობით თეატრში. კოლეჯის დასრულების შემდეგ კი იგი გადავიდა დალასში, სადაც ის იყო მეორე აზრის თეატრის ერთ-ერთი დამფუძნებელი წევრი.

კარიერა
2014 წელს ალისონ ტოლმანმა ითამაშა შავი კომედიური კრიმინალური სერიალის -ს პირველ სეზონში. ფარგოში მონაწილეობდნენ ვეტერანი მსახიობები ბილი ბობ ტორნტონი, ასევე მარტინ ფრიმენი და ბობ ოდენკირკი. ტოლმანმა მიიღო აღიარება მისი მინესოტას პოლიციის ოფიცრის მოლი სოლვერსონის შესრულებისთვის, ხოლო წერდა, რომ მან "მშვიდად და დარწმუნებით მოიპარა მთელი შოუ". თავისი როლისთვის მან მოიგო კრიტიკოსთა არჩევანის სატელევიზიო ჯილდო საუკეთესო მეორეხარისხოვანი მსახიობი ქალისთვის, ფილმის / მინიერისიალისთვის და მიიღო საუკეთესო მსახიობი ქალის ნომინაციები ემის დაჯილდოებაზე და ოქროს გლობუსზე. იმავე წელს, ასევე გამოცხადდა, რომ ტოლმანს ორი ეპიზოდიანი სტუმრის როლი ექნებოდა - ზე, როგორც , რომანტიკული რომანისტი.

2015 წელს მას შეასრულა მეორეხარისხოვანი როლი მაიკლ დუგერტის კომედიურ საშინელებათა ფილმში კრამპუსი, რომელშიც მან ითამაშა ადამ სკოტთან, დევიდ კოჰენერთან, ემჟა ენტონითან და სტეფანია ოუენთან ერთად. - ს როლის შესრულებლის შემდეგ, ალისონ ტოლმანმა უარი თქვა რამდენიმე უბრალო როლზე, როგორიცა დედა, ცოლი და საუკეთესო მეგობარი, ის ეძებდა უფრო უჩვეულო და გამორჩეულ როლს. 2017 წელს ტოლმანმა ითამაშა - ს დაღმავალ ძაღლში. .– ის ვებ – სერიალზე გადაღებულ სერიალში ტოლმანის პერსონაჟს ჰყავს ძაღლი, მარტინი, რომელიც კომუნიკაციას უწევს სატელევიზიო აუდიტორიას. სერიალი გადაიღეს პიცბურგში. იგი გაუქმდა 2017 წლის 23 ივნისს. ამჟამად ის მონაწილეობს დრამატულ სერიალში , რომლის პრემიერა შედგა 2019 წლის 24 სექტემბერს.

პირადი ცხოვრება
ალისონ ტოლმანს ჰყავს ორი უფროსი ძმა და უმცროსი და. 2009 წელს იგი ჩიკაგოში, ილინოისის შტატში გადავიდა, მეორე ქალაქის სასწავლო ცენტრში მუშაობის შესასწავლად.
არმანდო იანუჩი

არმანდო ჯიოვანი იანუჩი (შოტლანდ. ; დ. 28 ნოემბერი, 1963, გლაზგო, შოტლანდია, გაერთიანებული სამეფო) — შოტლანდიელი მწერალი, რეჟისორი და რადიო პროდიუსერი.

2012 წელს იანუჩიმ -ზე პოლიტიკური სატირა, ტელესერიალი „ვიცე პრეზიდენტი“ შექმნა. იგი სამ სეზონს მოიცავს და 2012-დან 2015 წლამდე გადიოდა ტელევიზიით. სერიალისთვის იანუჩიმ 2015 წელს „ემის“ ორი ჯილდო მოიპოვა - საუკეთესო კომედიური სერიალი და საუკეთესო სცენარი კომედიური სერიალისთვის. 2017 წელს გადაიღო სრულმეტრაჟიანი ფილმი „სტალინის სიკვდილი“, ხოლო 2019 წელს კი, „დევიდ კოპერფილდის პირადი ისტორია“, რომელიც ჩარლზ დიკენსის რომანის, „დევიდ კოპერფილდის“ ადაპტაციაა.

ადრეული ცხოვრება
იანუჩი გლაზგოში, შოტლანდიაში დაიბადა. მას ორი ძმა და ერთი და ჰყავს. იგი სწავლობდა გლაზგოს უნივერსიტეტსა და ოქსფორდის კოლეჯში, სადაც იგი ინგლისურ ლიტერატურას შეისწავლიდა.

კარიერა
ტელევიზია
1990-იანების დასაწყისში მან რამდენიმე პროგრამა შექმნა შოტლანდიისთვის. ამის შემდეგ იანუჩი ლონდონში გადავიდა, სადაც -ში დაიწყო მუშაობა. მისი ერთ-ერთი შოუ, სახელწოდებით „არმანდო იანუჩი“, რომელიც 1-სთვის შეიქმნა, სხვა კომედიანტებსაც აერთიანებდა, როგორებიც არიან: დევიდ შნიდერი, პიტერ ბეინჰემი, სტივ კუგენი და რებეკა ფრონტი.

იანუჩიმ პირველი საერთაშორისო წარმატება „ “-ზე ( 4) პროდუსერად მუშაობის დროს მოიპოვა. იგი მალევე სატელევიზიო სერიალად გადაკეთდა, სახელწოდებით „ “. სერიალში კრის მორისი, რიჩარდ ჰერინგი, სტიუარტ ლი, პიტერ ბეინჰემი და სტივ კუგენი მონაწილეობდნენ.

2012 წელს -ზე პოლიტიკური სატირა შექმნა, ტელესერიალი, სახელწოდებით „ვიცე-პრეზიდენტი“. მასში მთავარ როლს ჯულია ლუი-დრეიფუსი თამაშობს. იგი გვიყვება ამერიკის შეერთებული შტატების ფიქციურ ვიცე-პრეზიდენტზე, სელინა მეიერზე.

კინო
2009 წელს გამოვიდა არმანდო იანუჩის პირველი სრულმეტრაჟიანი ფილმი, სახელწოდებით „მარყუჟში“. მისი პრემიერა სანდენსის კინოფესტივალზე გაიმართა. ფილმი კრიტიკოსებმა დადებითაც შეაფასეს. იგი 2009 წლის „ოსკარის“ დაჯილდოებაზე საუკეთესო ადაპტირებული სცენარის კატეგორიაში იყო ნომინირებული.

მისი მეორე სრულმეტრაჟიანი ფილმი, სახელწოდებით „სტალინის სიკვდილი“, 1953 წელს იოსებ სტალინის სიკვდილს ეხება. იგი 2017 წლის ოქტომბერში გაერთიანებულ სამეფოში გამოვიდა. მისი პრემიერა ტორონტოს კინოფესტივალზე გაიმართა. ფილმი დაბლოკილი იყო რუსეთში, ყაზახეთსა და ყირგიზეთში. ფილმმა მაგრიტის ჯილდოს ნომინაცია მოიპოვა საუკეთესო უცხოურენოვანი ფილმს კატეგორიაში. მას კრიტიკოსების მხრიდან დადებითი გამოხმაურებები მოჰყვა.

2019 წელს იანუჩიმ თავისი მესამე ფილმი გადაიღო, სახელწოდებით „დევიდ კოპერფილდის პირადი ისტორია“, რომელიც ჩარლზ დიკენსის რომანის ადაპტაციაა. იგი პირველად გაერთიანებულ სამეფოში გამოვიდა 2020 წლის 24 იანვარს.

პირადი ცხოვრება
იანუჩი 1990 წელს რეიჩელ ჯოუნსზე დაქორწინდა. მათ ორი ვაჟი და ერთი ქალიშვილი ჰყავთ და ამჟამად ჰერტფორდშირში ცხოვრობენ.

2004 წელს იანუჩიმ ვუდი ალენი თავის „ყველა დროის კომედიის გმირად“ დაასახელა.

2009 წელს იანუჩიმ -თან თავისი საყვარელი კომედიური ფილმები დაასახელა. მათ შორის არის „ქალბატონი ევა“ (1941, რეჟ. პრესტონ სტიურგსი), „ისევ დაუკარი, სემ“ (1972, რეჟ. ჰერბერტ როსი) და სხვ.

ფილმოგრაფია
სრულმეტრაჟიანი ფილმები
ტომ სავინი

ტომას ვინსენტ სავინი (; დ. 3 ნოემბერი, 1946, პიტსბურგი, პენსილვანია, ამერიკის შეერთებული შტატები) — ამერიკელი კასკადიორი, პროთეზული მაკიაჟის ოსტატი, მსახიობი, პროდიუსერი და კინორეჟისორი. ცნობილია სპეციალური ეფექტებითა და მაკიაჟით ჯორჯ ა. რომეროს ფილმებში, მათ შორის: „მარტინი“ (1977), „მიცვალებულთა განთიადი“ (1978), „მიცვალებულთა დღე“ (1985), „საშინელებათა კალეიდოსკოპი“ (1982) და „მკვლელი მაიმუნი“ (1988).

როგორც მსახიობი და კასკადიორი, სავინი ათეულობით ფილმში ჩნდება, როგორებიც არის „მარტინი“ (1977, რეჟ. ჯორჯ ა. რომერო), „მრბოლელი რაინდები“ (1981, რეჟ. ჯორჯ ა. რომერო), „პლანეტა ტერორი“ (2007, რეჟ. რობერტ როდრიგესი) და სხვ.

ადრეული ცხოვრება
ტომას ვინსენტ სავინი 1946 წლის 3 ნოემბერს პიტსბურგში, პენსილვანიაში დაიბადა. იგი კინოთი ბავშვობიდანვე დაინტერესდა და მაკიაჟით ექსპერიმენტების გაკეთება დაიწყო. მისი შთაგონების წყარო ცნობილი ამერიკელი მსახიობი, ლონ ჩენი და მასზე გადაღებული ფილმი, „კაცი ათასი სახით“ იყო.

სავინი კარნეგი-მელონის უნივერსიტეტში სწავლობდა.

ვიეტნამის ომის დროს იგი ომის ფოტოგრაფად მუშაობდა. მან -ს უთხრა: „...ვიეტნამის ომის დროს ომის ფოტოგრაფი ვიყავი. ჩემი საქმე დაზიანებული მანქანებისთვისა და ადამიანებისთვის ფოტოების გადაღება იყო. ჩემი ლინზიდან ძალიან ბევრი საშინელი რამე ვნახე. ამასთან საბრძოლველად, ვცდილობდი, მეფიქრა, რომ ეს ყველაფერი უბრალოდ სპეციალური ეფექტები იყო“.

სავინი პროფესიონალი მოფარიკავე და ტანმოვარჯიშეა. მისი, როგორც კასკადიორის როლი, ხშირად სწორედ ამ სფეროებს ეხება.

კარიერა
სავინის კარიერისთვის მნიშვნელოვანი ფიგურა ჯორჯ რომერო იყო. მას რომეროს ათეულობით ფილმზე უმუშავია მაკიაჟის ოსტატად. მათი პირველი კოლაბორაცია 1978 წელს შედგა, ფილმით „მარტინი“. ასევე იმუშავა 1980 წელს გამოსულ ფილმზე „მანიაკი“ (რეჟ. უილიამ ლესტიგი) და 1981 წლის ფილმებზე: „წვა“ (1981, რეჟ. ტონი მეილემი) და „ქურდი“ (1981, რეჟ. ჯოსეფ ზიტო). 1982 წელს გამოვიდა ჯორჯ რომეროს ფილმი, სახელწოდებით „საშინელებათა კალეიდოსკოპი“, რომლის სცენარისტიც სტივენ კინგია. სავინი ამ ფილმის მაკიაჟის ოსტატიც იყო.

ფილმებში, სადაც სავინი მაკიაჟის არტისტად მუშაობს, ხშირად ითავსებს მსახიობის როლსაც. მათ შორის არის „მარტინი“ (1978), „მიცვალებულთა განთიადი“ (1978), „მიცვალებულთა დღე“ (1985) და სხვ. იგი ასევე თამაშობს კვენტინ ტარანტინოსა და რობერტ როდრიგესის 1996 წელს გამოსულ ფილმში, სახელწოდებით „მზის ჩასვლიდან განთიადამდე“.

უთამაშია ფილმებში: „საშინელებათა კალეიდოსკოპი 2“ (1987, რეჟ. მაიკლ გორნიკი), „უმანკო სისხლი“ (1992, რეჟ. ჯონ ლენდისი), „მისტერ სტიტჩი“ (1996, რეჟ. როჯერ ევერი), „ტედ ბანდი“ (2002, რეჟ. მეთიუ ბრაითი), „ზომბიგედონი“ (2003, რეჟ. კრის უოტსონი), „ზაკი და მირი“ (2008, რეჟ. კევინ სმიტი), „ჯანგო გათავისუფლებული“ (2012, რეჟ. კვენტინ ტარანტინო), „მარტოსულობის უპირატესობანი“ (2012, რეჟ. სტივენ ჩბოსკი) და სხვ.

გადაღებული აქვს 1968 წლის ფილმის რიმეიქი, სახელწოდებით „ცოცხალი მკვდრების ღამე“ (1990). გადაუღია ცნობილი ამერიკული საშინელებათა ჟანრის ტერესერიალის, „საოცარი თეატრის“ ერთ-ერთი სერია: „სველი სიზმრები“.
კრის კოლუმბუსი

კრის ჯოსეფ კოლუმბუსი (; დ. 10 სექტემბერი, 1958, სპენგლერი, პენსილვანია, ამერიკის შეერთებული შტატები) — ამერიკელი კინორეჟისორი, პროდიუსერი და სცენარისტი. მისი სარეჟისორო დებიუტია 1987 წელს გამოსული ფილმი, სახელწოდებით „ძიძის თავგადასავალი“. კოლუმბუსმა პოპულარობა საშობაო ფილმებით მოიპოვა, სახელწოდებით „მარტო სახლში“ (1990) და „მარტო სახლში 2: ნიუ-იორკში დაკარგული“ (1992). ფილმებში მთავარ როლს მაკოლეი კალკინი ასრულებს.

კოლუმბუსის ფილმმა, „მისის დაუტფაიერი“ (1993), „ოსკარის“ ჯილდო მოიპოვა საუკეთესო გრიმისათვის. ფილმში ცნობილი ამერიკელი მსახიობი და კომიკოსი, რობინ უილიამსი თამაშობს.

კოლუმბუსი იყო რეჟისორი ჯოან როულინგის წიგნებზე დაფუძნებული ფილმების, „ჰარი პოტერის“ ორი ნაწილისა: „ჰარი პოტერი და ფილოსოფიური ქვა“ (2001) და „ჰარი პოტერი და საიდუმლო ოთახი“ (2002). იგი ასევე იყო პროდუსერი ფილმისა „ჰარი პოტერი და აზკაბანის ტყვე“.

ადრეული ცხოვრება
კოლუმბუსი 1958 წლის 10 სექტემბერს სპენგლერში, პენსილვანიაში (ამერიკის შეერთებული შტატები) დაიბადა, ხოლო ჩემპიონში, ოჰაიოში იზრდებოდა. იგი მერი ირენ პესკერისა და ალექს მაიკლ კოლუმბუსის ერთადერთი შვილია. მან ფილმების გადაღება ჯერ კიდევ სკოლაში დაიწყო.

იგი უორენში, ოჰაიოში, ჯონ კენედის სახელობის სკოლაში სწავლობდა. ამის შემდეგ ნიუ-იორკის უნივერსიტეტის კინოსკოლაში ჩაირიცხა, სადაც მან ჩარლი კაუფმანი (ამერიკელი სცენარისტი) და ალეკ ბოლდუინი (ამერიკელი მსახიობი) გაიცნო.

1980 წელს, ნიუ-იორკის უნივერსიტეტში სწავლისას, კოლუმბუსმა მოკლემეტრაჟიანი ფილმი გადაიღო, სახელწოდებით „ვფიქრობ, აქ მომეწონება“.

კინო-კარიერა
კოლუმბუსმა კინოკარიერა სცენარისტად მუშაობით დაიწყო. მან თავისი პირველი სცენარი 1980-იანებში დაწერა ფილმისთვის „წინდაუხედავი“ (1984, რეჟ. ჯეიმზ ფოლი). კოლუმბუსი სცენარით უკმაყოფილო იყო, ამიტომ მალევე დაწერა ახალი, კომედიური ჟანრის ნაწარმოები, სახელწოდებით „გრემლინები“. ფილმი 1984 წელს გამოვიდა და კომერციულად წარმატებული გამოდგა.

ამის შემდეგ კოლუმბუსი ლოს-ანჯელესში გადავიდა, სადაც დაწერა სცენარები ფილმებისათვის „პატარა ხულიგნები და მეკობრეების ოქრო“ (1985) და „ახალგაზრდა შერლოკ ჰოლმსი“ (1985).

კოლუმბუსის სარეჟისორო დებიუტი 1987 წელს შედგა ფილმით „ძიძის თავგადასავალი“. 1988 წელს მან „სასტუმრო მწუხარება“ გადაიღო, რომელიც ელვის პრესლიზე მოგვითხრობს. ფილმს უარყოფითი გამოხმაურებები ჰქონდა.

1990 წელს გამოვიდა „მარტო სახლში“. გადაღებები თებერვლიდან მაისამდე გრძელდებოდა. ფილმში მონაწილეობენ მაკოლეი კალკინი, ჯო პეში, დენიელ სტერნი, ჯონ ჰერდი და კატრინ ო'ჰარა. ფილმი წარმატებული გამოდგა, მან ორი ნომინაცია მოიპოვა „ოსკარის“ დაჯილდოებაზე, ხოლო ორი „ოქროს გლობუსზე“.

„ჰარი პოტერი და საიდუმლო ოთახის“ გადაღებები 2000 წელს დაიწყო და 180 დღე გაგრძელდა. მასში მონაწილეობენ დენიელ რედკლიფი, რუპერტ გრინტი და ემა უოტსონი. ფილმის სცენარისტია სტივ კლოუვსი, ხოლო პროდუსერი - დევიდ ჰეიმენი. მისი პრემიერა ლონდონში, 2001 წლის 4 ნოემბერს გაიმართა და კომერციულად წარმატებული გამოდგა. იგი „ოსკარის“ სამ კატეგორიაში იყო ნომინირებული საუკეთესო ორიგინალური მუსიკისათვის, საუკეთესო მხატვრული გაფორმებისთვის და საუკეთესო კოსტიუმების დიზაინისთვის.

ფილმოგრაფია
როგორც რეჟისორი
სტივენ ჩბოსკი

სტივენ ჩბოსკი (; დ. 25 იანვარი, 1970, პიტსბურგი, პენსილვანია, ამერიკის შეერთებული შტატები) — ამერიკელი მწერალი, სცენარისტი და კინორეჟისორი. მისი ყველაზე ცნობილი ნამუშევარია 1999 წელს გამოსული რომანი, ნიუ-იორკ ტაიმზის ბესტსელერი, „მარტოსულობის უპირატესობანი“. ჩბოსკიმ რომანის ადაპტაცია 2012 წელს გადაიღო. ფილმში მთავარ როლებს ლოგან ლერმანი, ემა უოტსონი და ეზრა მილერი თამაშობენ. 2005 წელს დაწერა სცენარი ფილმისთვის „ქირა“ (რეჟ. კრის კოლუმბუსი).

2017 წელს გადაიღო ფილმი, სახელწოდებით „საოცრება“. ფილმში ჯულია რობერტსი, ოუენ უილსონი და ჯეიკობ ტრემბლი მონაწილეობენ.

ადრეული ცხოვრება
სტივენ ჩბოსკი პიტსბურგში, პენსილვანიაში (ამერიკის შეერთებული შტატები) დაიბადა. იგი პიტსბურგის გარეუბანში იზრდებოდა. ჩბოსკი ლეა მეიერისა და ფრედ ჩბოსკის შვილია; ჰყავს ერთი და - ლუსი. მასზე დიდი გავლენა მოახდინა ფრენსის სკოტ ფიცჯერალდისა და ტენესი უილიამსის ნაწარმოებებმა, ასევე ჯერომ სელინჯერის ცნობილმა რომანმა, სახელწოდებით „თამაში ჭვავის ყანაში“.

1992 წელს დაასრულა სწავლა სამხრეთ კალიფორნიის უნივერსიტეტში, სადაც სცენარის წერის პროგრამაში იყო ჩართული.

კარიერა
ჩბოსკის სარეჟისორო დებიუტი 1995 წელს შედგა, ფილმით - „არარსებული სამყაროს ოთხი კუთხე“. იგი ფილმის სცენარისტია და მასში ერთ-ერთ როლს თამაშობს. ფილმი სანდენსის კინოფესტივალზე მიიღეს. 1990-იანების დასასრულს ჩბოსკიმ რამდენიმე სცენარი დაწერა, მათ შორის, „ოდრი ჰეპბერნის ყელი“.

ჩბოსკის პირველი რომანი, სახელწოდებით, „მარტოსულობის უპირატესობანი“, 1999 წელს -ის მიერ გამოქვეყნდა. იგი მალევე -ის ბესტსელერი გახდა. 2013 წლის მაისში გაყიდულმა ეგზემპლარებმა ორ მილიონზე მეტს მიაღწიეს. წიგნი 31 ენაზეა თარგმნილი.

2006 წლის სექტემბერში გამოვიდა ტელესერიალი „იერიქონი“. ჩბოსკი მისი თანარეჟისორი, აღმასრულებელი პროდუსერი და სცენარისტია.

2012 წელს გამოვიდა ჩბოსკის რომანის მიხედვით გადაღებული ადაპტაცია, სახელწოდებით „მარტოსულობის უპირატესობანი“. მისი გადაღებები 2011 წელს დაიწყო. ფილმში ლოგან ლერმანი, ემა უოტსონი და ეზრა მილერი მონაწილეობენ. 2013 წელს ჩბოსკი ამერიკის სცენარისტთა გილდიის ჯილდოზე იყო ნომინირებული საუკეთესო ადაპტირებული სცენარისათვის.

2017 წელს ჩბოსკიმ ივან სპილიტოპულოსის ორიგინალური სცენარის მიხედვით დაწერა ადაპტირებული სცენარი ფილმისთვის „ურჩხული და მზეთუნახავი“. ფილმის რეჟისორი ბილ კონდონია და მასში მთავარ როლს ემა უოტსონი ასრულებს.

2017 წელს გამოვიდა ჩბოსკის შემდეგი ფილმი, სახელწოდებით „საოცრება“. მისი სცენარისტები, ჩბოსკისთან ერთად, ჯეკ ტორნი და სტივ კონრადი არიან. ფილმი 2012 წლის იმავე სახელწოდების მქონე რომანს ეფუძნება (ავტ. რ.ჯ. პალაციო). მასში მთავარ როლებს ჯულია რობერტსი, ოუენ უილსონი და ჯეიკობ ტრემბლი ასრულებენ. იგი 2017 წლის 17 ნოემბერს გამოვიდა.

2018 წელს -მა განაცხადა, რომ ჩბოსკი მოლაპარაკებებს აწარმოებდა სტივენ ლევენსონის წიგნის მიხედვით დადგმული სპექტაკლის, სახელწოდებით „ძვირფასო ევან ჰანსენ“, კინოადაპტაციის გადასაღებად. 2020 წლის 11 ივნისს ოფიციალურად დადასტურდა, რომ ფილმს ჩბოსკი გადაიღებს. მასში კეიტლინ დევერი, ამენდლა სტენბერგი, ნიკ დოდენი, კოლტონ რაიანი, ემი ადამსი, დენი პინო და ჯულიანა მური ითამაშებენ.

2019 წელს, ჩბოსკის მეორე რომანი, „წარმოსახვითი მეგობარი“, ნიუ-იორკ ტაიმზის ბესტსელერების სიაში მოხვდა.

ფილმოგრაფია
როგორც რეჟისორი